Saffraan rosyntjiebrood met lemoen glasuur – ideaal vir kerrievis bunnychow | huiskok
Vir die eerste verjaarsdag van my RSG radiorubriek “Die Kos wat ons Ken” wou ek iets spesiaals maak om aan te sluit by die kerrievis waaroor die eerste uitsending gegaan het.
Saffraan en lemoen rosyntjiebrood kerrievis bunny chow
In die plek van die hot cross buns, of te wel paasbolletjies, wou ek ‘n ander broodjuweel uit ons kultuurskat vir Paastyd maak. Rosyntjiebrood is so ‘n skat. ‘n Tradisionele rosyntjiebrood is ‘n gebak van allerprag, maar ek wou bietjie rondspeel met geure en smaakkombinasies en het ook ‘n vinniger metode gesoek. Inspirasie is ook gesoek in ons land se diverse kulture en die gedagte het ontstaan om rosyntjiebrood- en kerrievis bunnychow te maak.
Ek dra hierdie brood op aan my broer Theo Espost wat vanjaar nie meer hier is om Paasfees te vier nie.
Rosyntjiebrood kry smake van lemoen, saffron en heuning
SAFFRAAN-ROSYNTJIEBROOD MET LEMOENGLASERING
Geen, maar geen geknie nie! Die deeg kan ook gebruik word vir ander gebak, soos kaneelrolletjies, sticky buns of net in muffinpannetjies gebak word. Hierdie smaakkombinasie is spesifiek ontwikkel met die oog op Paastyd, maar die saffraan en lemoen kan uitgelos word vir ‘’n meer basiese gebak.
Ten slotte: baie dankie Hein van Tonder vir die heerlike gesels en kreatiewe idees. Volgende keer maak ek ‘n Kaapse kerrie- en lourierblaar rosyntjiebrood en noem hom Hein!
← Skaapnek, knipmes en ‘n heerboon
Vaal Frikkie kry ‘n jas van geur: Kerrie-piesang-frikkadelle →
3 Responses to “Saffraan rosyntjiebrood met lemoen glasuur – ideaal vir kerrievis bunnychow”
Hein van Tonder April 1, 2015 at 8:30 am #
So mooi en klink so lekker! Ek kyk met bewondering sedert Sondag na die hele proses wat jy hier aangepak het.
huiskok April 1, 2015 at 10:37 am #
en steeds die einde niet. daar is ‘n baie ou Toskaanse resep vir ‘n oesbrood wat ek wil bak wat die rosyne in vin santo geweek word. bo-op kom vars druiwe. saam simboliseer dit die verlede en die toekoms.
Speserye en rosyntjies: Dis tyd vir Paasbolletjies - April 7, 2015
[…] ’n eg Suid-Afrikaanse aanslag op Paasgebak, probeer ’n bietjie Errieda se resep vir saffraan-rosyntjiebrood met lemoenglasuur – net reg vir ’n kerrievis bunny chow, sê […]